Arte vizuale - DORIN APREUTESEI

DORIN APREUTESEI

Deseori mă simt un turist rătăcit în mijlocul artistic al artelor plastice.

Frecventez zilnic expoziţii de artă plastică; admir şi laud rezultatul muncii a minţilor creatoare de curatul aur artistic, ce produce la fiecare artist lucrări pentru o îndelungată durată de timp.

Am vizitat mai multe expoziţii de grup şi persoane, numele Dorin Apreutesei fiind brand artistic în cultura artistică-plastică a Cercului Militar Naţional, de ce nu şi al Bucureştiului.

Pictura artistului plastic Dorin Apreutesei este o odă închinată bunului simţ al timpurilor noastre, rezumatul activităţii sale artistice reprezentând o frumoasă intensitate de lumină care delimitează şi unifică năzuinţele sale în artă. Între imaginar şi trăiri artistice din realitate, pictorul Dorin Apreutesei pictează portrete, flori, natură statică, amintiri, trăiri emoţionale. Nimic haotic în pictura sa. Frumuseţea realităţii sale artistice, prin culoare şi compoziţie, desen, menţine atenţia şi privirea vizitatorilor, timp îndelungat, pe toată suprafaţa tabloului.

Pictorul este un colorist subtil, meşter neîntrecut al nuanţelor; maestrul Dorin Apreutesei atrage şi cucereşte vizitatori iubitori de artă prin dialoguri cromatice, plăsmuiri de imaginar şi subiecte reale, cu gravitate şi sobrietate, rafinament, luciditate şi căldură, solemnitate şi unitate. Lucrările artistului plastic Dorin Apreutesei sunt gândite şi realizate cu bun gust şi nemărginită discreţie; într-o lăcomie de vis şi realitate, coloritul vibrant produce asupra iubitorilor de artă, care înţeleg, iubesc şi admiră ingenioasa şi inteligenta activitate artistică a lui Dorin Apreutesei – sincere şi profunde emoţii. Fiecare tablou este o amprentă a sufletului artistului.

Arta plastică prin opere de artă este o „deasă pădure vrăjită”. Numai cine ştie să se orienteze singur în desişul potecilor şi înfundăturilor trăieşte menirea artei în aşa fel încât nu-şi va epuiza niciodată obiectul meditaţiei intelectuale şi curiozitatea cunoaşterii îi va lumina calea în desişurile unei arte plastice îmbâcsite, uneori de neînţeles.

Artistul plastic Dorin Apreutesei s-a orientat cu succes în „pădurea misterioasă şi vrăjită”, iar tablourile sale sunt capabile să aducă pacea în suflet şi zâmbete pe buze.

Dorin Apreutesei, artist plastic deosebit de înzestrat şi cu o minte ascuţită, spre adânca uimire a celor ce-i admiră şi apreciază lucrările plastice, prin fiecare amănunt, ca şi tablourile în întregime, aduce în faţa ochilor desăvârşirea.

VERGIL COJOCARU – COVER

Contents